nahid-hub/BLUGE-bengali-wikipedia-section-title-prediction huggingface dataset:
দূর্ভাগ্যবশতঃ ১৯৬১-৬২ মৌসুমে তার খেলোয়াড়ী জীবন অপ্রত্যাশিতভাবে শেষ হয়ে যায়। সফরকারী ইংল্যান্ডের বিপক্ষে খেলার জন্য দিল্লির ইম্পেরিয়াল হোটেলে অবস্থান করে ভারত দল। কক্ষে অবস্থানকারী এ. জি. কৃপাল সিং অভ্যর্থনাকারী এক রমণীর সাথে ডেটিংয়ের জন্য চুক্তিবদ্ধ হবার চেষ্টা চালান। কিন্তু ঐ রমণী ভারতীয় ব্যবস্থাপকের বরাবরে ঘটনার বিষয়ে লিখিত অভিযোগ করেন।

এরপর বিসিসিআই উভয় খেলোয়াড়কে শাস্তি দেবার পরিকল্পনা গ্রহণ করে। গুগলি বোর্ডের এক সদস্যকে শান্ত করলেও কৃপাল সিং হোটেলের ফোন ব্যবহার করে ঘটনা ফাঁস করে দেন। এ বিষয়ে তিনি বলেন যে, তিনি একজন বড় মাপের খেলোয়াড়। আমি কিভাবে তাকে থামতে বলি? গুপ্তে জানান যে, কিছুই ঘটেনি। কৃপাল ঐ নারীকে ধর্ষণ কিংবা নিগৃহীত করেনি। তিনি শুধুমাত্র তাকে পানীয় গ্রহণের আমন্ত্রণ জানিয়েছিলেন। পরবর্তীতে বোর্ড কর্তৃপক্ষ কোন খেলোয়াড়কে ওয়েস্ট ইন্ডিজ সফরে প্রেরণ না করার সিদ্ধান্ত নেয়। এ সময় তার বয়স ছিল ৩২ বছর। ৩৬ টেস্টে ২৯.৫৫ গড়ে ১৪৯ উইকেট পেয়েছিলেন। এরপর তাকে আর ভারত দলের পক্ষে খেলতে দেখা যায়নি।

সঠিক অনুচ্ছেদ শিরোনাম কোনটি?
titleA. বিতর্ক
titleB. ব্যক্তিগত জীবন
titleC. আন্তর্জাতিক ক্রিকেট
titleD. মূল্যায়ন
উত্তর: titleA
তিনি গ্রামে প্রাথমিক শিক্ষা লাভের পর কলকাতার সিটি স্কুল থেকে এন্ট্রাস পাশ করেন। কলকাতার প্রেসিডেন্সি কলেজ থেকে ১৯০৬ সালে রসায়ন ও পদার্থবিদ্যায় বি.এস.সি. (অনার্স) করার পর সুকুমার মুদ্রণবিদ্যায় উচ্চতর শিক্ষার জন্য ১৯১১ সালে বিলেতে যান। সেখানে তিনি আলোকচিত্র ও মুদ্রণ প্রযুক্তির ওপর পড়াশোনা করেন এবং কালক্রমে তিনি ভারতের অগ্রগামী আলোকচিত্রী ও লিথোগ্রাফার হিসেবে আত্মপ্রকাশ করেন। ১৯১৩ সালে সুকুমার কলকাতাতে ফিরে আসেন।

সুকুমার ইংল্যান্ডে পড়াকালীন, উপেন্দ্রকিশোর জমি ক্রয় করে, উন্নত-মানের রঙিন হাফটোন ব্লক তৈরি ও মুদ্রণক্ষম একটি ছাপাখানা স্থাপন করেছিলেন। তিনি ছোটদের একটি মাসিক পত্রিকা, 'সন্দেশ', এই সময় প্রকাশনা শুরু করেন। সুকুমারের বিলেত থেকে ফেরার অল্প কিছুদিনের মধ্যেই উপেন্দ্রকিশোরের মৃত্যু হয়। উপেন্দ্রকিশোর জীবিত থাকতে সুকুমার লেখার সংখ্যা কম থাকলেও উপেন্দ্রকিশোরের মৃত্যুর পর সন্দেশ পত্রিকা সম্পাদনার দায়িত্ব সুকুমার নিজের কাঁধে তুলে নেন। শুরু হয় বাংলা শিশুসাহিত্যের এক নতুন অধ্যায়। পিতার মৃত্যুর পর আট বছর ধরে তিনি "সন্দেশ" ও পারিবারিক ছাপাখানা পরিচালনার দায়িত্ব পালন করেন। তার ছোটভাই এই কাজে তার সহায়ক ছিলেন এবং পরিবারের অনেক সদস্য 'সন্দেশ'-এর জন্য নানাবিধ রচনা করে তাদের পাশে দাড়ান।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্ম জীবন
titleC. পারিবারিক ইতিহাস
titleD. শিক্ষাজীবন
উত্তর: titleD
আগস্ট, ১৯৯৬ সালে পাকিস্তানের বিপক্ষে দুইটি একদিনের আন্তর্জাতিকে অংশগ্রহণের মাধ্যমে তার ইংরেজ দলে অভিষেক ঘটে। ১৯৯৬-৯৭ মৌসুমে অস্ট্রেলিয়া সফরে ইংল্যান্ড এ দলের নেতৃত্ব দেন। মে, ১৯৯৭ সালে অস্ট্রেলিয়ার বিপক্ষে একদিনের আন্তর্জাতিক সিরিজে ম্যান অব দ্য সিরিজ মনোনীত হন। তিন খেলার সবগুলোতেই তিনি জয়সূচক রান করেন। আগস্ট, ১৯৯৭ সালে অস্ট্রেলিয়ার বিপক্ষে সহোদর ভ্রাতা বেন হলিউককে সাথে নিয়ে টেস্টে অভিষিক্ত হন। প্রথম ইনিংসে ৪৫ রান করেন ও দুই উইকেট দখল করেন তিনি।

১৯৯৭ সালে স্বীয় ভ্রাতা বেন হলিউকের সাথে একত্রে ইংল্যান্ডের একদিনের দলে যোগ দেন। ঐ বছর পর তারা একই খেলায় টেস্টে অংশ নেন। এরফলে, দুই ভাইয়ের একত্রে টেস্টে অংশগ্রহণের তৃতীয় ঘটনা সৃষ্টি করেন।

১৯৯৭ সালের অ্যাশেজ সিরিজে ইংল্যান্ডের ফলাফল ভালো হয়নি। ছয়-টেস্ট নিয়ে গড়া সিরিজে ২-১ ব্যবধানে স্বাগতিক দল পরাজয়বরণ করে। ৭ আগস্ট, ১৯৯৭ তারিখে সিরিজের পঞ্চম টেস্টে বেন ও অ্যাডামের একত্রে টেস্ট অভিষেক পর্ব সম্পন্ন হয়। এরফলে, একই টেস্টে দুই ভাইয়ের ইংল্যান্ডের পক্ষে টেস্টে খেলার ঘটনা ঘটে। এছাড়াও, গ্রেস ও হার্ন ভ্রাতৃদ্বয়ের পর অভিষেকে তাদের অংশগ্রহণের তৃতীয় ঘটনার উৎপত্তি হয়।

তার টেস্ট খেলোয়াড়ী জীবন স্বল্পকালের জন্য ১৯৯৭ সাল ও ১৯৯৮ সালের শুরুরদিকে মাত্র চার টেস্টের হলেও একদিনের আন্তর্জাতিকে বেশ সফলতা পান। ১৯৯৬ থেকে ১৯৯৯ সময়কালে ৩৫ খেলায় অংশ নেন। মাইক অ্যাথারটনের পদত্যাগের কারণে অ্যাডাম হলিউককে ওয়েস্ট ইন্ডিজের বিপক্ষে ওডিআই সিরিজে অধিনায়কের দায়িত্ব দেয়া হয়। ১৯৯৭ সালের শারজাহ কাপের শিরোপা বিজয়ে নেতৃত্ব দেন যা দশ বছরের মধ্যে কোন প্রতিযোগিতায় শিরোপা লাভের প্রথম ঘটনা। আঘাতপ্রাপ্তি ও দূর্বল ক্রীড়াশৈলীর কারণে ১৪ খেলায় অধিনায়কত্বের পর পদত্যাগ করতে হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. দাতব্য কর্ম
উত্তর: titleC
১৯৯৮ সালে আফগান সামাজিক ও সাংস্কৃতিক বিষয়ক পত্রিকা "ফারহাং" এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।

সঠিক অনুচ্ছেদ শিরোনাম কোনটি?
titleA. পুরস্কার
titleB. ব্যক্তিগত জীবন
titleC. প্রকাশনা
titleD. পেশা
উত্তর: titleD
আক্রমণধর্মী উদ্বোধনী ব্যাটসম্যান হিসেবে খেলতেন। তবে, মাঝে-মধ্যে নিচেরসারিতেও খেলতে নামতেন। আক্রমণাত্মক ঢংয়ে ব্যাটিং করতেন। লেগ সাইডে খেলতেই অধিক স্বাচ্ছন্দ্যবোধ করতেন তিনি। এছাড়াও চমৎকারভাবে ড্রাইভ মারতেন। স্বীয় গতিশক্তিকে কাজে লাগিয়ে মাঠে বেশ প্রভাব ফেলতেন। খেলোয়াড়ী জীবনের মাঝামাঝি পর্যায়ে রক্ষণাত্মক খেলতেন। তবে, দ্বিতীয় বিশ্বযুদ্ধের পর পুণরায় সাবেকী ধাঁচে খেলতে অগ্রসর হন ও প্রভূতঃ সফলতা লাভ করেন। মূলতঃ অক্সফোর্ডের পক্ষে খেলতেন ও পরবর্তীতে হ্যাম্পশায়ারে চলে যান। খুব কম সময়ই কাউন্টিজ দলের বাইরে অবস্থান করেছিলেন। অবসর গ্রহণের পূর্ব-পর্যন্ত কাউন্টি দলের পক্ষে ৩৭ সেঞ্চুরি সহযোগে একুশ হাজারের অধিক রান সংগ্রহ করেছিলেন তিনি।

সঠিক অনুচ্ছেদ শিরোনাম কোনটি?
titleA. ফুটবলে অংশগ্রহণ
titleB. খেলার ধরন
titleC. অবসর
titleD. আন্তর্জাতিক ক্রিকেট
উত্তর: titleB
ব্রুকলিন সেতুটি ২৯ জানুয়ারী, ১৯৬৪ সাল থেকে একটি জাতীয় ঐতিহাসিক ল্যান্ডমার্ক হিসাবে তালিকাভুক্ত হয় এবং পরবর্তীতে ১৫ ই অক্টোবর, ১৯৬৬ সালে ঐতিহাসিক স্থানগুলির জাতীয় নিবন্ধে যুক্ত করা হয়। এই সেতুটি ২৪ ই আগস্ট, ১৯৬৭ সাল থেকে নিউ ইয়র্ক সিটির মনোনীত ল্যান্ডমার্ক হিসাবে চিহ্নিত করা হয় এবং ১৯৭২ সালে একটি জাতীয় ঐতিহাসিক সিভিল ইঞ্জিনিয়ারিং ল্যান্ডমার্ক হিসাবে মনোনীত করা হয়। তদ্ব্যতীত, এটিকে ইউনেস্কোর ২০১৭ সালে সম্ভাব্য বিশ্বের ঐতিহ্যমণ্ডিত স্থানগুলির তালিকায় স্থান দেওয়া হয়।
সঠিক অনুচ্ছেদ শিরোনাম কোনটি?
titleA. সাসপেনশন স্প্যান
titleB. ব্যবহার
titleC. টাওয়ার
titleD. ঐতিহাসিক উপাধি এবং ফলক
উত্তর: titleD
পাশা প্রায়শই ছয়টি বিভিন্ন আকারের রঙের সাথে মেশানো সেট হিসেবে বিক্রি করা হয়। পাঁচটি পাশা প্লাটোনিক ঘনবস্তু আকারের, যাদের মুখ সুষম বহুভুজ । কিউব বাদে অন্য চারটি প্লাটোনিক ঘনকের ৪, ৮, ১২ এবং ২০ টি মুখ রয়েছে, যার ফলে এই সংখ্যাটি ব্যাপ্তি তৈরি হতে পারে। কেবলমাত্র সাধারণ অ-ঘনক পাশা হচ্ছে ১০-পার্শ্বযুক্ত পাশা, পঁচকোণ ট্র্যাপিজোহেড্রন পাশা , যার মুখগুলি দশটি ঘুড়ি আকার হয়, যার প্রতিটি দুটি পৃথক প্রান্ত দৈর্ঘ্য, তিনটি পৃথক কোণ এবং দুটি পৃথক ধরনের লম্ব রয়েছে। এই ধরনের সেটগুলিতে প্রায়শই একটি দ্বি-পার্শ্বযুক্ত পাশা থাকে যা বিপরীত রঙের হয় বা দশক দ্বারা সংখ্যাযুক্ত হয়, ১০-তরফা পৃষ্ঠের পাশা ১ থেকে ১০০ এর মধ্যে সংখ্যা পাওয়ার জন্য ব্যবহৃত হয়।

এই পাশা বিভিন্ন উপায়ে ব্যবহার করে, খেলায় বিভিন্ন সম্ভবনা বিন্যাসের কাছাকাছিভাবে অনুমান করা যায়। উদাহরণস্বরূপ, এলোমেলো শতাংশের অভিন্ন বণ্টন উৎপাদন করতে ১০-পাশের পাশা জোড়া নিক্ষেপ করা হয় এবং একাধিক পাশার মানগুলি সংমিশ্রণ করে সাধারণ বিন্যাসে আনুমানিকতা তৈরি করা হয়। 

অন্যান্য সাধারণ পাশা থেকে পৃথক, একটি চার দিকের (চতুস্তল) পাশা যখন একটি পৃষ্ঠের থামে তখন কোনো দিক উপরের দিকে মুখ করে থাকে না, তাই এটি অবশ্যই অন্যভাবে পড়তে হবে। কিছু চতুস্তল পাশার প্রতিটি পৃষ্ঠে একাধিক সংখ্যা রয়েছে এবং চারপাশে প্রতিটি কোণের কাছে একই সংখ্যা মুদ্রিত থাকে। এই ক্ষেত্রে, শীর্ষের কোণের সংখ্যাটি ব্যবহৃত হয়। বিকল্পভাবে, একটি চতুস্তল পাশার সংখ্যাগুলি প্রান্তের মাঝে থাকতে পারে, এই ক্ষেত্রে নিচের দিকের সংখ্যাগুলি ব্যবহৃত হয়।

সাধারণত, পাশার পৃষ্ঠগুলি এমনভাবে থাকতে পারে যেন বিপরীত মুখে সংখ্যা অপর মুখের সংখ্যার চেয়ে আরও এক বেশি থাকে। (বিজোড় সংখ্যাক মুখের পাশা এবং ৪-পার্শ্বযুক্ত পাশার ক্ষেত্রে এটি সম্ভব নয়) কিছু পাশা, যেমন ১০-পার্শ্ব পাশা, সাধারণত ০ থেকে শুরু করে ধারাবাহিকভাবে গণনা করা হয়, সেক্ষেত্রে বিপরীত পৃষ্ঠগুলি আরও কম যোগ করবে পৃষ্ঠ সংখ্যা তুলনায়। 

"সমতল নিরপেক্ষ পাশা" একটি পাশা যেখানে সব মুখের ফলাফলের সমান সম্ভাবনা থাকে । তাত্ত্বিকভাবে, এটির মধ্যে রয়েছে:


লম্বা পাশা এবং টিটোটম নীতিগতভাবে বিজোড় সংখ্যা সহ যে কোনও সংখ্যক মুখ দিয়ে তৈরি করা যায়। লম্বা পাশা প্রিজমের অসীম সেটের উপর ভিত্তি করে। সমস্ত আয়তক্ষেত্রাকার মুখগুলি পারস্পরিক মুখোমুখী - তাই এগুলিও সমান সম্ভাব্য। প্রিজমের দুটি প্রান্তটি পিরামিডের সাথে বৃত্তাকার বা ক্যাপ করা হতে পারে, নকশাকৃত নকশাগুলি যাতে পাশা তাদের মুখগুলিতে থামতে না পারে। ৪-পক্ষ লম্বা পাশা টেত্রাহেদ্রার চেয়ে বেশি সহজে রোল করা যায় , এবং এটি ঐতিহ্যগত বোর্ড গেম ব্যবহৃত হয় যেমন ডায়াকাত্তাই এবং দেলদুস। 

সঠিক অনুচ্ছেদ শিরোনাম কোনটি?
titleA. সাধারণ রূপ
titleB. গঠন
titleC. ইতিহাস
titleD. বিন্যাস
উত্তর: titleA
১৫ আগস্ট, ১৯৩১ তারিখে নিউজিল্যান্ড দলের বিপক্ষে তার টেস্ট অভিষেক ঘটে। কিন্তু নির্ধারিত ৩-দিনের টেস্টের প্রথম দুইদিন বৃষ্টির কারণে খেলা অনুষ্ঠিত হতে পারেনি। একমাত্র ইনিংসে তিনি মাত্র ৩ রান তোলেন। ১৯৩২-৩৩ মৌসুমে অস্ট্রেলিয়ায় বডিলাইন সফরে অনুষ্ঠিত টেস্টে অংশগ্রহণ করে সবিশেষ খ্যাতি অর্জন করেন। ব্রিসবেনে অবস্থানকালে টনসিলে আক্রান্ত হওয়ায় তাকে হাসপাতালে যেতে হয়েছিল। ঐ সময় অস্ট্রেলিয়ার ৩৪০ রানের জবাবে ইংল্যান্ড ২১৬/৬ থাকাবস্থায় ব্যাটিংয়ে নামেন। হাসপাতালে রাত কাটিয়ে ৮৩ রান করলে ইংল্যান্ড প্রথম ইনিংসে এগিয়ে যায়। এছাড়াও তিনি কয়েক ঘণ্টা ফিল্ডিং করেন। দ্বিতীয় ইনিংসে ব্যাটিংয়ে নেমে স্ট্যান ম্যাককাবে’র বলে ছক্কা হাঁকিয়ে জয়সূচক রান করেন। এ সফরে তিনি ৫ ইনিংসে ৬১.৩৩ গড়ে রান তোলেন।

এরপর সংক্ষিপ্ত সময়ের জন্য দল থেকে বাদ পড়েন। কিন্তু কাউন্টি ক্রিকেটে সফলতার ফলে তাকে পুণরায় দলে অন্তর্ভুক্ত করা হয় ও নিউজিল্যান্ডের বিপক্ষে অংশগ্রহণ করেন। ১৯৩৮ সালে অস্ট্রেলিয়ার বিপক্ষে অনুষ্ঠিত টেস্ট সিরিজে ১০১.৭৫ গড়ে চমৎকার ফলাফল লাভ করেন। তন্মধ্যে নটিংহামে অপরাজিত ২১৬* তোলেন যা ইংল্যান্ডে অনুষ্ঠিত অ্যাশেজ টেস্টে ঐ সময়ের সর্বাধিক রানের রেকর্ড ছিল। এছাড়াও লর্ডসে আঘাতপ্রাপ্ত উইকেট-রক্ষক লেস অ্যামিসের পরিবর্তে উইকেট-রক্ষকের দায়িত্ব পালন করেন। পরের মৌসুমে দক্ষিণ আফ্রিকার বিপক্ষেও নিজেকে মেলে ধরেন। ঐ সিরিজে তিন শতক ও দুই অর্ধ-শতকসহ মোট আট ইনিংসে ৮১.৬২ গড়ে রান সংগ্রহ করেন। তন্মধ্যে, ডারবানে সর্বোচ্চ ২৪৩ তোলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সম্মাননা
titleC. অবসর
titleD. খেলোয়াড়ী জীবন
উত্তর: titleD
দোনা শব্দের অর্থ বালির ভাগ বেশি এরকম বালি মাটি ও এঁটেল মাটির মিশ্রণ । বিপাশা নদীর দক্ষিণাংশ দোনায় পড়ে । এই অঞ্চলটি কাপুরথালা জেলার খানিকটা অংশ নিয়ে গঠিত।.

 দোনার মাটির ধরনের দরুন, প্রথাগতভাবে প্রধান ফসল আবর্ত হল চীনেবাদাম-গম, চীনাবাদাম- ভুট্টা-গম, তুলা, গম ও পশুখাদ্য-গম. তবে অন্যত্র, ফসল আবর্ত বর্ত্তমান মাটির অবস্থা অনুযায়ী নির্দ্ধারিত হয়।

সঠিক অনুচ্ছেদ শিরোনাম কোনটি?
titleA. সুলতানপুর লোধি
titleB. সঙ্গীত এবং নৃত্য
titleC. দোনা
titleD. মেলা ও উৎসব
উত্তর: titleC
গণচীনের বিরুদ্ধে ১৯৫৯ খ্রিষ্টাব্দে তিব্বতীদের বিদ্রোহের সময় দ্গা'-ল্দান বৌদ্ধবিহার সম্পূর্ণ রূপে ধ্বংসপ্রাপ্ত হয়। ১৯৬৬ খ্রিষ্টাব্দে লাল রক্ষক এই বিহারের ওপর গোলাবর্ষণ করে। বিহারের ভিক্ষুদের বিহারের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার সংরক্ষিত দেহ পুড়িয়ে ফেলতে বাধ্য করা হয়, শুধু তার মাথার খুলি একজন ভিক্ষু কোন রকমে সরিয়ে রাখতে সমর্থ হন।. ১৯৮০-এর দশকে এই বিহারের পুনর্নির্মাণ শুরু হয়।

সঠিক অনুচ্ছেদ শিরোনাম কোনটি?
titleA. ধ্বংসসাধন
titleB. ভারতে পুনঃপ্রতিষ্ঠা
titleC. প্রধানদের তালিকা
titleD. ইতিহাস
উত্তর: titleA
১৯৪৮ এর মার্চ মাসে রমনার রেসকোর্সে (বর্তমানে সোহরাওয়ার্দী উদ্যান) কায়েদে আজম মুহাম্মদ আলী জিন্নাহ যেদিন ঘোষণা দেন, ‘উর্দু, শুধু উর্দুই হবে পাকিস্তানের রাষ্ট্রভাষা’ সেদিন বিক্ষুব্ধ ছাত্রসমাজই ক্ষোভে উত্তাল হয়েছিল, প্রতিবাদে হয়েছিল সরব। ‘রাষ্ট্রভাষা বাংলা চাই’ স্লোগানে মুখর প্রতিবাদী যুবকদের প্রতিহত করতে শাসকেরা বেছে নিয়েছিল নির্যাতনের কৌশল। লাঠিচার্জ, কাঁদানে গ্যাস নিক্ষেপ তো ছিলই, ছিল বিপ্লবী ছাত্রদের গ্রেফতার। অনেকের সাথে সেদিন ঢাকা মেডিকেল কলেজের ছাত্র এম আই চৌধুরী, আবু সিদ্দিক, আলী আসগর, জসিমুল হক ও ফরিদুল হক কারাবরণ করেন।

এরপরে ১৯৫২ পর্যন্ত ঢাকা মেডিকেল কলেজের হোস্টেল (যা ব্যারাক নামে পরিচিত ছিল) ভাষা আন্দোলনের প্রাণকেন্দ্র রূপে আবির্ভূত হয়। এখন যেখানে কেন্দ্রীয় শহীদ মিনার সেখানেই ছিল ব্যারাক। টিনশেড প্রায় ২০টি ব্যারাক ছিল, যেখানে মেডিকেলের ছাত্ররা থাকত। তৎকালীন পূর্ব পাকিস্তান সংসদ ভবন (বর্তমান জগন্নাথ হল) এর নিকটবর্তী হওয়ায় কৌশলগত কারণেই সকল ছাত্র আন্দোলনের কেন্দ্রবিন্দু হিসেবে মেডিকেল হোস্টেল গ্রহণযোগ্য হয়ে ওঠে।

বায়ান্নর একুশে ফেব্রুয়ারি সকাল থেকেই ঢাকা শহরের সকল ছাত্ররা মেডিকেল কলেজের হোস্টেলের সামনে সমবেত হতে শুরু করে। তাদের উদ্দেশ্য ছিল পূর্ব পাকিস্তানের সংসদ ভবন অভিমুখে বিক্ষোভ মিছিল করার- কারণ তখন সংসদ অধিবেশন চলছিল। সশস্ত্র পুলিশি প্রহরা এবং ১৪৪ ধারা বলবৎ থাকায় কোন মিছিল আয়োজন সম্ভব ছিল না। কিনতু অকুতোভয় ছাত্ররা বিকাল ৪টার দিকে ঐতিহাসিক আমতলা (যা বর্তমান জরুরি বিভাগের পাশে অবস্থিত ছিল) থেকে ১৪৪ ধারা ভঙ্গের সিদ্ধান্ত নেয়। মিছিলে নির্বিচারে গুলি চালায় পুলিশ। মৃত্যুর কোলে ঢলে পড়ে সালাম, বরকত, রফিক, জব্বার ও শফিউর।

একুশে ফেব্রুয়ারি সূর্যাস্তের পর ঢাকা মেডিকেল কলেজের ছাত্ররা সিদ্ধান্ত নেয় শহীদদের রক্তরঞ্জিত স্থানে একটি মিনার স্থাপন করার। ১২ নং ব্যরাকের ৬নং রুম ও হোস্টেলের পূর্ব পাশের গেটের মধ্যবর্তী এক জায়গায় মিনারটি ২২শে ফ্রেব্রুয়ারি ও ২৩শে ফেব্রুয়ারি রাতভর কাজ করে গড়ে তোলে ঢাকা মেডিকেল কলেজের ছাত্ররা। আর এ জন্য হাসপাতালের নির্মাণ কাজের জন্য সংরক্ষিত ইট, বালু ও সিমেন্ট ব্যবহৃত হয়।

প্রথম গড়া শহীদ মিনারটির বেদী ছিল ছয় বর্গফুট এবং উচ্চতায় দেড় ফুট। বেদী থেকে একটি কলাম গোড়া থেকে শীর্ষ পর্যন্ত সরু হয়ে উঠে গিয়েছিল। যা গোড়ায় ছিল চার বর্গফুট এবং শীর্ষে দুই বর্গফুট। পুরো মিনারটির উচ্চতা ছিল ১৪-১৫ ফুট। তৎকালীন ছাত্রনেতারা ঢামেকসুর ভিপি গোলাম মওলা, সাধারণ সম্পাদক আব্দুল হাশেম, পূর্বতন সাধারণ সম্পাদক শরফউদ্দিন আহমেদ, মুহাম্মদ জাহেদ, আব্দুল আলীম চৌধুরী, আহমদ রফিক প্রমুখ এ নির্মাণ কাজে নেতৃত্ব দেন। সাঈদ হায়দারের নকশা ও বদরুল আলমের লেখা অনুসরণে এই শহীদ মিনার গড়ে তোলা হয়। ২৪ ফেব্রুয়ারি শহীদ মিনারটির প্রথমে উদ্বোধন করেন শহীদ শফিউরের পিতা এবং পরে ২৬ ফেব্রুয়ারি আনুষ্ঠানিক উদ্বোধন করেন দৈনিক আজাদ সম্পাদক জনাব আবুল কালাম শামসুদ্দিন। কিনতু ২৬শে ফেব্রুয়ারি বিকেলে পাকবাহিনী এই শহীদ মিনার গুঁড়িয়ে দেয়।

সঠিক অনুচ্ছেদ শিরোনাম কোনটি?
titleA. হাসপাতাল ভবন
titleB. ঢাকা মেডিকেল কলেজ এলামনি ট্রাস্ট
titleC. প্রারম্ভিক পরিস্থিতি
titleD. বায়ান্নর ভাষা আন্দোলন
উত্তর: titleD
শ্রীকৃষ্ণকীর্তন কবিতাগুলোর একটি হস্তলিখিত পান্ডুলিপি উদ্ধার করা হয় ১৯০৯ সালে। বিষ্ণুপুর শহরের নিকটবর্তী কাকিল্যা গ্রামের জনৈক দেবেন্দ্রনাথ মুখোপাধ্যায়ের বাড়ি থেকে বসন্তরঞ্জন রায় বিদ্বদ্বল্লভ এটি আবিষ্কার করেন। বড়ুচণ্ডীদাস নামের মধ্যযুগের এক কবি এটি রচনা করেন। চর্যাপদে বাংলা সাহিত্যের প্রাচীনতম ব্যবহার সম্পর্কে ধারণা দেয়, আবার শ্রীকৃষ্ণকীর্তনে বাংলা ভাষা একটি নতুন আঙ্গিকে উপস্থাপন করা হয়েছে। সুনীতিকুমার চট্টোপাধ্যায় শ্রীকৃষ্ণকীর্তন সম্পর্কে বলেছেন যে, "শ্রীকৃষ্ণকীর্তনে যে বাংলা ব্যকরণ ব্যবহার করা হয়েছে, তা অনেক ক্ষেত্রেই বর্তমানের নতুন বাংলা সম্পর্কে ধারণ দেয়।"

সঠিক অনুচ্ছেদ শিরোনাম কোনটি?
titleA. শ্রীকৃষ্ণকীর্তন
titleB. মঙ্গলকাব্য
titleC. বিদ্যাপতি পদাবলী
titleD. বহিঃসংযোগ
উত্তর: titleA
এরপর আর তাকে টেস্ট খেলায় ডাকা হয়নি। এর মাধ্যমেই প্রথম-শ্রেণীর ক্রিকেটে সর্বশেষ খেলায় অংশ নিয়েছিলেন জর্জ ফ্রান্সিস। পেস বোলিংয়ের কারণে তিনি অসম্ভব জনপ্রিয়তা পেয়েছেন। ১৯২৩ সালে [[আন্তর্জাতিক ক্রিকেট কাউন্সিলের সদস্যদের তালিকা|টেস্ট বহির্ভূত ইংল্যান্ড সফরে]] প্রভূতঃ সফলতা পেয়েছিলেন। সম্ভবতঃ টেস্ট মর্যাদা লাভের পূর্বেই তিনি তার স্বর্ণালী সময় অতিবাহিত করেছেন।

১২ জানুয়ারি, ১৯৪২ তারিখে বার্বাডোসের সেন্ট মাইকেলে ৪৫ বছর বয়সে দেহাবসান ঘটে জর্জ ফ্রান্সিসের।



সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. স্বদেশ প্রত্যাবর্তন
titleC. অস্ট্রেলিয়া গমন, ১৯৩০-৩১
titleD. অবসর
উত্তর: titleD
কাজী নূরুজ্জামানের পড়াশোনা কলকাতায়। সেখানে সেন্ট জেভিয়ার্স কলেজে রসায়নে পড়ার সময় তিনি ১৯৪৩ সালে ব্রিটিশ ভারতীয় নৌবাহিনী, রয়্যাল ইন্ডিয়ান নেভিতে যোগ দেন। দ্বিতীয় বিশ্বযুদ্ধের সময় তিনি বার্মার উপকূল ও সুমাত্রায় যুদ্ধ করেন। ১৯৪৬ সালে পণ্ডিত জহরলাল নেহেরু'র আহবানে অনেকে নৌবাহিনী থেকে ভারতীয় সেনবাহিনীতে চলে আসে। কাজী নূরুজ্জামান তাদের মধ্যে অন্যতম। তিনি রয়্যাল ইন্ডিয়ান আর্মিতে চাকরি স্থানান্তরিত করে রয়্যাল ইন্ডিয়ান মিলিটারি একাডেমিতে যোগ দেন এবং প্রশিক্ষণের জন্য দেরাদুনে রয়্যাল ইন্ডিয়ান মিলিটারি একাডেমিতে চলে যান। ১৯৪৭ সালে তিনি এই একাডেমি থেকে কমিশন লাভ করেন। ১৯৪৭ এর ১৫ আগস্টের পর কাজী নূরুজ্জামানের পরিবার পাকিস্তানে আসার সিদ্ধান্ত নিলে নূরুজ্জামান পাকিস্তান সেনাবাহিনীতে নবীন অফিসার হিসাবে যোগ দেন।১৯৪৯ সালে ইংল্যান্ডে আর্টিলারি কোর্স সমাপ্ত করে আসার পর তিনি পাকিস্তানের নওশেরায় আর্টিলারি সেন্টার এন্ড স্কুলে প্রশিক্ষক নিয়োজিত হন। পরের বছর হোন অফিসার ট্রেনিং স্কুলের ইনস্ট্রাক্টর। ১৯৫৬ সালে মেজর পদে পদোন্নতি পান এবং ১৯৫৮ সালে স্টাফ কলেজ সম্পন্ন করেন। ১৯৫৮ সালে সেনাপ্রধান আইয়ুব খান দেশে সামরিক আইন জারি করলে তিনি উর্ধতন কর্মকর্তাদের সঙ্গে বাদানুবাদে লিপ্ত হয়ে পড়েন। তখন (১৯৬২ সালে) তাকে প্রেষণে ইস্ট পাকিস্তান ইন্ডাস্ট্রিয়াল ডেভেলপমেন্ট করপোরেশনে (ইপিআইডিসি) পাঠানো হয়। এরই মধ্যে তিনি লেফটেনেন্ট কর্নেল পদে পদোন্নতি পান। ইপিআইডিসি থেকে তিনি স্বল্প সময় পরে তিনি সেনাবাহিনীতে ফিরে আসেন এবং স্বেচ্ছায় অবসর গ্রহণ করেন। ১৯৬৫ সালে পাক-ভারত যুদ্ধের সময় তিনি আবার সেনাবাহিনীতে ফিরে যান এবং যুদ্ধকালীন সময়ের পরপরই পুনরায় সিভিল পেশায ফেরত আসেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অবদান
titleB. শিক্ষা ও কর্মজীবন
titleC. প্রারম্ভিক জীবন
titleD. মৃত্যু
উত্তর: titleB
বিজয় প্রসাদ মাদার টেরিজাকে উপনিবেশবাদ ও বর্ণবাদের ধ্বজাধারী বলেছেন। তার মতে, টেরিজা উপনিবেশিত দেশে ধর্মপ্রচারক শ্বেতাঙ্গ নারীদের প্রতিভূ রূপে ক্রিয়ারত ছিলেন যেন তিনি কালো মানুষদের স্বীয় কামনা ও অপারগতা থেকে রক্ষা করতে এসেছেন। এখনও উপনিবেশবাদী কুচিন্তা ধারণ করে যাওয়া ইউরো-মার্কিন মিডিয়া মনে করে যে কালো মানুষদের বদলাবার বিশেষ ক্ষমতা শ্বেতাঙ্গদের রয়েছে। অশ্বেতাঙ্গ কালোরা নিজেরা নিজেদের উন্নতিতে সচেষ্ট হলেও ইউরো-মার্কিন মিডিয়া তার মাঝে কোন শ্বেতাঙ্গ ব্যক্তিকে খুঁজে পায় শিক্ষক বা অভিভাবক রূপে যেন কালোরা নিজেরা নিজেদের উন্নতি করতে অপারগ শ্বেতাঙ্গদের ছাড়া। তেরিজার কর্ম পশ্চিমা বৈশ্বিক প্রকল্পেরই অংশ যা বুর্জুয়া পাপবোধকে প্রশমন করতে দাতব্য চালিয়ে যায় কিন্তু যে সমাজকাঠামো দারিদ্র্য উৎপাদন করে যে সমাজকাঠামোকে না বদলিয়ে টিকিয়ে রাখে। অরূপ চট্টোপাধ্যায় বলেন, ভারত থেকে এখনো উপনিবেশী মানসিকতা দূর হয়নি, তাই সাধারণ মানুষ টেরিজার মতো সাদা মহিলাকে সমালোচনা করতে ভয় পায়।

সঠিক অনুচ্ছেদ শিরোনাম কোনটি?
titleA. অর্থসংক্রান্ত কেলেঙ্কারি
titleB. কলকাতার নেতিবাচক প্রচারণা
titleC. উপনিবেশবাদী ও বর্ণবাদী প্রকল্প
titleD. চিকিৎসা সেবার নিম্নমান
উত্তর: titleC
১৮৮০-৮১ মৌসুম থেকে ১৮৯২-৯৩ মৌসুম পর্যন্ত প্যাট্রিক ম্যাকশেনের প্রথম-শ্রেণীর খেলোয়াড়ী জীবন চলমান ছিল। বামহাতি ব্যাটসম্যান হিসেবে ১৮৮০-৮১ মৌসুম থেকে ১৮৯২-৯৩ মৌসুম পর্যন্ত ভিক্টোরিয়া বুশর‍্যাঞ্জার্সের সদস্যরূপে ৩৬টি খেলায় অংশ নিয়েছিলেন তিনি। ১৮.৩১ গড়ে ১১১৭ রান সংগ্রহ করেন। ব্যক্তিগত সর্বোচ্চ করেন ৮৮ রান। বামহাতি মিডিয়াম পেস বোলার হিসেবে ২৫.৩৬ গড়ে ৭২ উইকেট সংগ্রহ করেন। সেরা বোলিং পরিসংখ্যান গড়েন ৯/৪৫। এছাড়াও, ফিল্ডার হিসেবে ২৪ ক্যাচ তালুবন্দী করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. আন্তর্জাতিক ক্রিকেট
titleD. আম্পায়ার
উত্তর: titleA
সোমনাথ মন্দিরের আরাধ্য দেবতা শিব সোমেশ্বর মহাদেব নামে পরিচিত। পুরাণ অনুসারে, সত্যযুগে সোমেশ্বর মহাদেব ভৈরবেশ্বর, ত্রেতাযুগে শ্রাবণিকেশ্বর ও দ্বাপর যুগে শ্রীগলেশ্বর নামে পরিচিত ছিলেন। চন্দ্র তাঁর স্ত্রী রোহিণীর প্রতি অত্যধিক আসক্তি বশত তাঁর অন্য ছাব্বিশ স্ত্রীকে উপেক্ষা করতে থাকেন। এই ছাব্বিশ জন ছিলেন দক্ষ প্রজাপতির কন্যা। এই কারণে দক্ষ তাঁকে ক্ষয়িত হওয়ার অভিশাপ দেন। প্রভাস তীর্থে চন্দ্র শিবের আরাধনা করলে শিব তাঁর অভিশাপ অংশত নির্মূল করেন। এরপর ব্রহ্মার উপদেশে কৃতজ্ঞতাবশত চন্দ্র সোমনাথে একটি স্বর্ণ শিবমন্দির নির্মাণ করেন। পরে রাবণ রৌপ্যে, কৃষ্ণ চন্দনকাষ্ঠে এবং রাজা ভীমদেব প্রস্তরে মন্দিরটি পুনর্নিমাণ করেছিলেন।

সঠিক অনুচ্ছেদ শিরোনাম কোনটি?
titleA. স্বাধীন ভারতে সোমনাথ মন্দির পুনর্নির্মাণ
titleB. আসারু-ল-বিলাদ
titleC. ইতিহাস
titleD. পৌরাণিক উপাখ্যান
উত্তর: titleD
প্রতিষ্ঠানটিতে দুইটি ছাত্রীনিবাস এবং পাঁচটি ছাত্রাবাসের ব্যবস্থা রয়েছে। এছাড়াও মূল একাডেমিক ভবনের সাথে সংযুক্ত আলাদা ভবনে মিলনায়তন ও গ্রন্থাগার রয়েছে। গ্রন্থাগারে প্রায় হাজারের অধিক বইয়ের সংগ্রহ আছে। পাশাপাশি শিক্ষক এবং কর্মচারীদের নিবাসের ব্যবস্থা আছে। বাংলাদেশ সরকারের শিক্ষা মন্ত্রণালয়ের কারিগরি শিক্ষা অধিদপ্তর কেন্দ্রীয়ভাবে দেশের সকল পলিটেকনিক ইন্সটিটিউটসমূহ পরিচালনা করে। একজন অধ্যক্ষের প্রত্যক্ষ তত্ত্বাবধানে উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।

সঠিক অনুচ্ছেদ শিরোনাম কোনটি?
titleA. অনুষদ
titleB. শিক্ষা পদ্ধতি
titleC. ইতিহাস
titleD. বিবরণ
উত্তর: titleD
বিদ্যালয়ে বিজ্ঞান বিভাগের ছাত্রদের জন্য একটি করে পদার্থ বিজ্ঞান, রসায়ন বিজ্ঞান ও জীব বিজ্ঞান পরীক্ষাগার রয়েছে। এছাড়া বিজ্ঞান ও ব্যবসায় শিক্ষা উভয় বিভাগের জন্য রয়েছে একটি কম্পিউটার পরীক্ষাগার। বিদ্যালয়ে রয়েছে একটি সমৃদ্ধ লাইব্রেরি যার বইয়ের সংখ্যা সাত হাজারের অধিক। এছাড়া বিদ্যালয়ে চার শতাধিক ধারণ ক্ষমতা সম্পন্ন একটি নামাজ ঘর রয়েছে।

সঠিক অনুচ্ছেদ শিরোনাম কোনটি?
titleA. পরীক্ষাগার, লাইব্রেরি এবং মসজিদ
titleB. মাঠ
titleC. স্কুল দিবস ও স্কুল ম্যাগাজিন
titleD. ইতিহাস
উত্তর: titleA
ঢাকায় যখন প্রীতিলতা পড়তে যান তখন “শ্রীসংঘ” নামে একটি বিপ্লবী সংগঠন ছিল। এই দলটি প্রকাশ্যে লাঠিখেলা, কুস্তি, ডনবৈঠক, মুষ্টিযুদ্ধশিক্ষা ইত্যাদির জন্য ঢাকার বিভিন্ন এলাকায় ক্লাব তৈরী করেছিল। ঢাকায় শ্রীসংঘের “দীপালী সঙ্ঘ” নামে একটি মহিলা শাখা ছিল। লীলা নাগ (বিয়ের পর লীলা রায়) এর নেতৃত্বে এই সংগঠনটি নারীশিক্ষা প্রসারের জন্য কাজ করত। গোপনে তারা মেয়েদের বিপ্লবী সংগঠনে অন্তর্ভুক্ত করার কাজ ও করত। ইডেন কলেজের শিক্ষক নীলিমাদির মাধ্যমে লীলা রায়ের সাথে প্রীতিলতার পরিচয় হয়েছিল। তাদের অনুপ্রেরণায় দীপালী সঙ্ঘে যোগ দিয়ে প্রীতিলতা লাঠিখেলা, ছোরাখেলা ইত্যাদি বিষয়ে প্রশিক্ষন গ্রহণ করেন। পরবর্তীকালে তিনি লিখেছিলেন “আই এ পড়ার জন্য ঢাকায় দু’বছর থাকার সময় আমি নিজেকে মহান মাস্টারদার একজন উপযুক্ত কমরেড হিসাবে নিজেকে গডে তোলার চেষ্টা চালিয়েছি”। ১৯২৯ সালের মে মাসে চট্টগ্রামে সূর্য সেন ও তার সহযোগীরা চট্টগ্রাম জেলা কংগ্রেসের জেলা সম্মেলন, ছাত্র সম্মেলন, যুব সম্মেলন ইত্যাদি আয়োজনের পরিকল্পনা গ্রহণ করেন। নারী সম্মেলন করবার কোন পরিকল্পনা তখনও ছিলো না কিন্তু পূর্ণেন্দু দস্তিদারের বিপুল উৎসাহের জন্যই সূর্য সেন নারী সম্মেলন আয়োজনের সম্মতি দেন। মহিলা কংগ্রেস নেত্রী লতিকা বোসের সভাপতিত্বে অনুষ্ঠিত এই সম্মেলনে প্রীতিলতা ঢাকা থেকে এবং তার বন্ধু ও সহযোদ্ধা কল্পনা দত্ত কলকাতা থেকে এসে যোগদান করেন। তাদের দুজনের আপ্রাণ চেষ্টা ছিল সূর্য সেনের অধীনে চট্টগ্রামের বিপ্লবী দলে যুক্ত হওয়ার কিন্তু ব্যর্থ হয়ে তাদের ফিরে যেতে হয়। ১৯৩০ সালের ১৯ এপ্রিল আই এ পরীক্ষা দিয়ে ঢাকা থেকে চট্টগ্রাম ফিরে আসেন প্রীতিলতা। আগের দিন রাতেই চট্টগ্রামে বিপ্লবীদের দীর্ঘ পরিকল্পিত আক্রমণে ধ্বংস হয় অস্ত্রাগার, পুলিশ লাইন, টেলিফোন অফিস এবং রেললাইন। এটি “চট্টগ্রাম যুব বিদ্রোহ” নামে পরিচয় লাভ করে। চট্টগ্রামের মাটিতে বিপ্লবীদলের এই উত্থান সমগ্র বাংলার ছাত্রসমাজকে উদ্দীপ্ত করে। প্রীতিলতা লিখেছিলেন “পরীক্ষার পর ঐ বছরেরই ১৯শে এপ্রিল সকালে বাড়ি ফিরে আমি আগের রাতে চট্টগ্রামের বীর যোদ্ধাদের মহান কার্যকলাপের সংবাদ পাই। ঐ সব বীরদের জন্য আমার হৃদয় গভীর শ্রদ্ধায় আপ্লুত হল। কিন্তু ঐ বীরত্বপুর্ণ সংগ্রামে অংশগ্রহণ করতে না পেরে এবং নাম শোনার পর থেকেই যে মাষ্টারদাকে গভীর শ্রদ্ধা করেছি তাঁকে একটু দেখতে না পেয়ে আমি বেদনাহত হলাম”।

সঠিক অনুচ্ছেদ শিরোনাম কোনটি?
titleA. শৈশব
titleB. মৃত্যু এবং অতঃপর
titleC. ইউরোপিয়ান ক্লাব আক্রমণ
titleD. লীলা রায় ও দীপালী সঙ্ঘ
উত্তর: titleD
জুলাই, ২০০৯ সালে ওয়েস্ট ইন্ডিজের খেলোয়াড় ও ওয়েস্ট ইন্ডিজ ক্রিকেট বোর্ডের মধ্যে আর্থিক বিষয়ে মতবিরোধের সৃষ্টি হয় ও বাংলাদেশের বিপক্ষে দূর্বল শক্তিমত্তার নিয়ে দল মাঠে নামে। ১৫-সদস্যের ঐ দলে ক্যাপবিহীন অবস্থায় নয়জন খেলোয়াড়ের স্থান হয় ও প্রথম টেস্টে সাতজন খেলোয়াড়ের অভিষেক ঘটে। কোনরকমভাবে দাঁড় করানো ঐ দলে খেলার জন্যে তাকে পরামর্শ দেয়া হয়েছিল। পরবর্তীতে অবশ্য তাকে আর দলে রাখা হয়নি।

তবে, ঐ মাস শেষে চ্যাম্পিয়ন্স ট্রফি প্রতিযোগিতায় দল ঘোষণা করা হলে আর্থিক সমস্যার সমাধান না করেও তাকে দলে রাখা হয়! কিন্তু তিনি ঐ প্রতিযোগিতায় অংশ নেননি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. বিতর্কিত ভূমিকা
titleC. কাউন্টি ক্রিকেট
titleD. আন্তর্জাতিক ক্রিকেট
উত্তর: titleB
একবার পারস্যের খ্যাতিমান কবি হাফিজ-কে আমন্ত্রণ জানিয়েছিলেন তৎকালীন বাংলার সুলতান গিয়াসউদ্দিন আযম শাহ। বৃদ্ধ কবি হাফিজ সে আমন্ত্রণে সাড়া দিয়ে আসতে না পেরে একটা গজল রচনা করে উপহার পাঠান সুলতানকে। এই গজলের সূত্র ধরেই ফার্সি এক পর্যটক এসেছিলেন সোনারগাঁ-তে, আর মুগ্ধ হয়েছিলেন পানাম নগরীর সৌন্দর্য্য দেখে।

সঠিক অনুচ্ছেদ শিরোনাম কোনটি?
titleA. নীলকুঠি
titleB. উল্লেখযোগ্য ঘটনা
titleC. বিবরণ
titleD. ইতিহাস
উত্তর: titleB